Diari Oficial de la Generalitat Valenciana


Sumari del DOGV 2970, del 14-04-1997 (1997/6551)

Bases específiques que hauran de regir el procediment per a la provisió en propietat d'una plaça d'oficial mecànic, mitjançant oposició, vacant en la plantilla laboral fixa d'aquest ajuntament.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2970

Data del DOGV
:   14-04-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/6551


Data del document
:   06-03-1997

Organisme emissor
:   Ajuntament de Castelló de la Plana

Tipus de document
:   Anunci

Descriptors 

:   * Castelló de la Plana
    * administració local
    * concurs administratiu

Ajuntament de Castelló de la Plana. Bases específiques que hauran de regir el procediment per a la provisió en propietat d'una plaça d'oficial mecànic, mitjaçant oposició, vacant en la plantilla laboral fixa d'aquest ajuntament.  
CONVOCATÒRIA [97/L6551]  
El ple de l'ajuntament, en sessió ordinària realitzada el dia 28 de febrer de 1997, va adoptar entre altres l'acord d'aprovar les bases específiques que hauran de regir el procediment per a la provisió en propietat d'una plaça d'oficial mecànic, mitjançant oposició, vacant en la plantilla laboral fixa d'aquest ajuntament, les quals apareixen tot seguit.  
Bases  
1. Característiques de la plaça  
1.1 La plaça està enquadrada en el grup D de titulació de la plantilla laboral fixa.  
1.2 L'horari que haurà de realitzar l'aspirant que obtinga la plaça serà l'establert legalment per a aquest ajuntament, i s'ajustarà a les necessitats del servei.  
2. Requisits dels aspirants  
Aquells qui desitgen prendre part en aquestes proves selectives hauran de complir els requisits següents:  
a) Tenir la nacionalitat espanyola.  
b) Haver fet els 18 anys d'edat i no excedir aquella en què es puga accedir a la jubilació en el Règim General de la Seguretat Social.  
c) Estar en possessió del títol de Graduat Escolar o equivalent, o complir les condicions per obtenir el document acreditatiu d'aquesta titulació en la data en què acabe el termini de presentació d'instàncies.  
d) No patir cap malaltia, ni estar afectat per cap limitació física o psíquica incompatible amb l'exercici de les funcions, o que les impossibilite.  
e) No haver estat separat, mitjançant expedient disciplinari, del servei de cap administració pública, ni trobar-se inhabilitat per a l'exercici de les funcions públiques.  
3. Sol·licituds  
3.1 Participants  
Aquells qui desitgen participar en les proves selectives corresponents hauran de sol·licitar-ho mitjançant el model general d'instància, dirigida a l'Alcaldia en la Secretaria d'aquest ajuntament (Registre General), i hauran d'adjuntar el resguard justificatiu d'haver abonat els drets d'examen. Si el pagament es va efectuar mitjançant gir postal o telegràfic es consignarà el número del gir.  
Per tal de ser admesos i prendre part en les proves selectives, a més de les seues circumstàncies personals, els sol·licitants hauran de manifestar en les instàncies que compleixen tots i cadascun dels requisits exigits, referits sempre a la data d'expiració del termini assenyalat per a la presentació d'instàncies.  
3.2 Termini  
El termini de presentació de sol·licituds serà de vint dies naturals comptadors a partir de l'endemà de la publicació de l'extracte de la convocatòria en el Butlletí Oficial de l'Estat.  
3.3 Lloc  
Les sol·licituds es presentaran en el Registre General de l'ajuntament, o en la forma que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
3.4 Drets d'examen  
L'import dels drets d'examen i de formació de l'expedient per cadascuna de les proves selectives es fixarà en la convocatòria corresponent, d'acord amb el que disposa la disposició final tercera del Reial Decret 236/1988, de 4 de març, d'indemnitzacions per raó del servei, i només podrà tornar-se quan l'aspirant no siga admés a les proves, per manca de requisits per participar-hi.  
4. Admissió dels aspirants  
Acabat el termini de presentació de les instàncies, l'alcaldia presidència dictarà una resolució, en el termini màxim d'un mes, declarant aprovades les llistes d'aspirants admesos i exclosos, que es publicarà en el Butlletí Oficial de la Província i en el tauler d'anuncis de l'ajuntament, amb el nom i els cognoms dels admesos i els exclosos, i si és el cas, la causa de no admissió, i s'indicarà el lloc, la data i l'hora d'inici de les proves selectives, i la composició nominal del tribunal. Contra aquesta resolució es podrà presentar reclamació en el termini de deu dies.  
5. Tribunal qualificador  
5.1 Composició  
President: l'alcalde o membre de la corporació que hi delegue.  
Secretari: un funcionari d'aquest ajuntament.  
Vocals:  
a) Un representant de la Generalitat Valenciana.  
b) Dos funcionaris de carrera de l'Ajuntament de Castelló.  
c) Un representant del Comité d'Empresa d'aquest ajuntament.  
La designació dels membres del tribunal inclourà la dels suplents respectius.  
5.2 Els vocals hauran de posseir titulació o especialització igual o superior a l'exigida en aquesta convocatòria.  
5.3 Per a les proves específiques, el tribunal podrà disposar la incorporació als seus treballs d'assessors especialistes, d'acord amb el que preveu la legislació vigent.  
5.4 Abstenció i recusació  
Quan concórreguen en els membres del tribunal alguna de les circumstàncies previstes en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, aquests s'abstindran d'intervenir i notificaran aquesta circumstància a l'alcaldia presidència; així mateix, els aspirants podran recusar-los en la forma prevista en l'article 29 de la llei esmentada.  
5.5 Constitució i actuació  
Els tribunals no podran constituir-se ni actuar sense l'assistència de més de la meitat dels seus integrants, titulars o suplents, indistintament. Així mateix estan facultats per resoldre les qüestions que puguen suscitar-se durant la realització de les proves, per adoptar els acords necessaris que hi garantisquen l'ordre adient en tot allò no previst en aquestes bases, i per a la interpretació adequada de les bases específiques d'aquesta convocatòria.  
Tots els membres del tribunal tindran veu i vot, tret del secretari, que no tindrà vot. En cada sessió del tribunal podran participar els membres titulars presents en el moment de la seua constitució, i si són absents els suplents, sense que puguen substituir-se entre si en la mateixa sessió.  
Si una vegada constituït el tribunal i iniciada la sessió s'absenta el president, aquest designarà, entre els vocals concurrents, qui el substituirà durant la seua absència.  
De cada sessió el secretari estendrà un acta, on hauran de constar les qualificacions dels exercicis, i també les incidències i les votacions que es produesquen.  
Les actes numerades i rubricades constituiran l'expedient que reflectirà el procés selectiu dut a terme.  
Si els membres del tribunal cessen una vegada iniciades les proves de l'oposició, en els càrrecs en virtut dels quals foren designats, continuaran exercint les funcions corresponents en els tribunals fins que acabe totalment el procés selectiu.  
Si per qualsevol motiu els membres del tribunal, el secretari o el seu suplent, no poden continuar sent-ne membres, amb independència de la responsabilitat en què incórreguen, impedint la continuació reglamentària del procediment selectiu per manca de titulars o suplents necessaris, es consideraran vàlides les actuacions anteriors i després dels tràmits reglamentaris corresponents es designaran els substituts dels que han cessat, i posteriorment, es realitzaran les actuacions que hi manquen fins a l'acabament del procés selectiu esmentat.  
5.6 Indemnitzacions per raons del servei  
Els membres del tribunal percebran les indemnitzacions que per raó del servei tinguen establertes en el Reial Decret 236/88, de 4 de març (BOE número 68, de 19 de març de 1993, BOE de 26 de març de 1993), o en la disposició aplicable en el moment de la realització de les proves selectives.  
L'alcalde-president, una vegada reconegut el nombre d'aspirants, establirà el màxim d'assistència que es meritarà.  
El tribunal que actue en les proves selectives tindrà la categoria quarta, que es fixa per als qui actuen en l'administració central de l'Estat, d'acord amb l'article 33.2 del Reial Decret 236/88, de 4 de març, revisat mitjançant Resolució de 22 de març de 1993 per acord del Consell de Ministres.  
6. Inici i desenvolupament de les proves selectives  
El primer exercici s'iniciarà en les dates que s'anunciaran en la resolució per la qual s'aprove la llista d'aspirants, i l'ordre d'actuació dels opositors, s'iniciarà pel primer d'ells el cognom del qual comence per la lletra que a l'efecte s'establesca per a cada any per resolució de la Secretaria d'Estat per a l'administració pública, apareguda en els butlletins oficials corresponents i continuarà per ordre alfabètic.  
L'inici dels exercicis restants s'anunciarà només en el tauler d'anuncis de l'ajuntament i en el local en què s'haurà realitzat la prova precedent, amb una antelació mínima de dotze hores si es tracta del mateix exercici, i de vint-i-quatre si es tracta d'un de nou.  
Entre l'acabament de l'exercici i l'inici del següent haurà de transcórrer un termini mínim de setanta dues hores i màxim de quaranta-cinc dies naturals. Es podran reduir els terminis indicats anteriorment si ho proposa el tribunal i accepten tots els aspirants unànimement. Això es farà constar a l'expedient.  
Els aspirants seran convocats en crida única. La no presentació a qualsevol dels exercicis en el moment de ser cridat comporta automàticament que decaiga en els seus drets a participar en aquest exercici i en els successius, i en conseqüència, quedarà exclòs del procés selectiu. No obstant això, en els supòsits de cas fortuït o força major que hagen impedit la presentació dels aspirants en el moment previst, sempre que aquest siga justificat adientment i el tribunal ho aprecie així, es podrà examinar discrecionalment els aspirants que no van comparèixer quan van ser cridats, sempre que no haja acabat la prova corresponent, ni s'entorpisca el desenvolupament de la convocatòria amb perjudici per a l'interés general o de tercers.  
El tribunal, tret de raons que justifiquen el contrari, adoptarà les mesures oportunes per tal de garantir que els exercicis siguen corregits sense conèixer la identitat de l'aspirant, en la fase d'oposició.  
7. Proves selectives i qualificació  
L'oposició constarà dels exercicis següents, de caràcter obligatori i eliminatori:  
Primer. Pràctic. Consistirà a executar una prova relacionada amb la funció a desplegar, proposta pel tribunal, per a la realització de la qual es disposarà de 60 minuts com a màxim.  
Segon. Escrit. Consistirà a desenvolupar per escrit un tema, de cada annex dels que s'insereixen aquestes bases, elegit per sorteig, en un temps màxim de 90 minuts.  
L'aspirant que no obtinga els cinc punts com a mínim, en cadascun dels exercicis obligatoris, serà eliminat; a aquest efecte, cada membre del tribunal qualificarà amb puntuació de 0 a 10 punts en cadascuna de les proves. La puntuació obtinguda en cada exercici serà la mitjana aritmètica de les puntuacions atorgades pels membres del tribunal, i s'hauran de rebutjar a aquests efectes la màxima i la mínima concedides o, si és el cas, una de les que apareguem repetides com a tals, si entre elles apareix una diferència superior a dos punts.  
La puntuació total de cada aspirant serà la suma dels punts obtinguts en tots els exercicis.  
8. Publicitat de les qualificacions  
Acabada la qualificació, en el mateix dia en què s'adopten els acords corresponents seran exposats en el tauler d'anuncis i en els altres llocs que assenyalen les lleis, les qualificacions de cada exercici de l'oposició.  
D'acord amb la llista s'elevarà a l'òrgan competent, a més de l'acta de cada sessió, la proposta de nomenament dels aspirants aprovats, sense que en cap cas puga el seu nombre ser superior al de les places convocades.  
Els aspirants que hagen superat les proves però que hagen obtingut les puntuacions més elevades a partir d'aquells que hagen estat proposats per al seu nomenament s'integraran en una borsa de treball a efectes de la cobertura temporal de les places vacants de la mateixa categoria a què es refereixen aquestes bases.  
9. Presentació de documents  
Els aspirants proposats pel tribunal, aportaran dins el termini de vint dies naturals des que es publique en el Butlletí Oficial de l'Estat la proposta del tribunal, els documents acreditatius de les condicions de capacitat i els requisits exigits en aquestes bases.  
Aquells qui tinguen la condició de contractat en règim laboral per organismes públics estaran exempts de justificar les condicions i els requisits exigits i acreditats quan van obtenir el seu nomenament anterior, per tant hauran de presentar únicament el certificat del ministeri, de la corporació o de l'organisme públic del qual depenguen, justificatiu de la seua condició de contractat laboral i de què compleix les condicions i els requisits assenyalats.  
No obstant això, si en la convocatòria s'exigeixen condicions i requisits que no consten en el seu expedient personal, s'haurà d'acreditar de la forma indicada abans.  
La manca de presentació de la documentació dins el termini establert, tret dels casos de força major o quan de la presentació de documents es desprenga el no compliment dels requisits de la convocatòria o supòsits de falsedat en la declaració, produirà la invalidesa dels actes del tribunal en relació amb l'aspirant, i la impossibilitat d'efectuar el seu nomenament, sense perjudici d'altres responsabilitats en què haurà pogut incórrer.  
10. Nomenament, signatura del contracte i prestació del jurament o promesa  
Presentada la documentació pels interessats, i sent aquesta conforme, l'òrgan municipal competent autoritzarà la contractació en règim laboral de l'expedient proposat pel tribunal, que serà com a personal fix laboral.  
En l'acte de signatura del contracte, l'interessat haurà de prestar jurament o promesa, d'acord amb la fórmula prevista a l'article 31.c) del Decret legislatiu de 24 d'octubre de 1995, del Consell de la Generalitat Valenciana, per la qual s'aprova el Text Refós de la Llei de la Funció Pública Valenciana i en el Reial Decret 707/79, de 5 d'abril (BOE número 83, de 6 d'abril de 1989).  
11. Impugnació i revocació de la convocatòria  
Contra aquestes bases, que esgoten la via administrativa, es podrà interposar recurs contenciós administratiu, de conformitat amb l'article 37 de la Llei Reguladora de la Jurisdicció Contenciosa Administrativa durant el termini de dos mesos comptadors des de l'endemà de la darrera publicació.  
ANNEX I  
Tema 1. La Constitució espanyola de 1978. Principis generals. Drets i deures fonamentals dels espanyols.  
Tema 2. El municipi. El terme municipal. La població. L'empadronament. Organització municipal. Òrgans i competències.  
Tema 3. L'organització territorial de l'Estat.  
Tema 4. Drets i deures dels funcionaris públics locals. Dret de sindicació. Seguretat Social dels funcionaris de l'administració local.  
ANNEX II  
Tema 1. Funcionament del motor d'un cilindre i motor de diversos cilindres.  
Tema 2. Cilindrada, comprensió i potència d'un motor.  
Tema 3. Elements d'un motor, distribució.  
Tema 4. Motors de dos temps: explosió.  
Tema 5. Motors de quatre temps: explosió i elements fonamentals que el constitueixen.  
Tema 6. Motors de quatre temps: combustió o diesel i elements fonamentals que el constitueixen.  
Tema 7. Variacions essencials entre motor d'explosió i combustió (mecanismes, combustible, pes dels elements que el constitueixen, etc.)  
Tema 8. Refrigeració en motors de dos temps.  
Tema 9. Refrigeració per termosifó.  
Tema 10. Engegament per delco o per bateria.  
Tema 11. Engegament sense distribuïdor.  
Tema 12. Motor diesel. Equip d'injecció.  
Tema 13. Frens: hidràulics, mecànics, disc i servofre.  
Tema 14. Motors de dos temps: combustió o diesel.  
Tema 15. Refrigeració en motors de quatre temps.  
Tema 16. Greixat d'elements del motor. Tipus.  
Cosa que es fa pública perquè siga coneguda per tots.  
Castelló de la Plana, 6 de març de 1997.- El tinent d'alcalde-director de l'Àrea de Serveis Generals: Joaquín Borrás Llorens.